Etiketter: Mindeord, P. Rasmussen
Sted: 5610 Assens, Danmark
Pastor Engelbrecht Emil Ried fødtes i København den 18. juni 1885, hvor forældrene pastor P. M. S. Jensen og hustru var præstefolk ved Jerusalemskirken.
Barndomshjemmet var præget af dyb og inderlig gudsfrygt, der satte dybe spor i børnenes liv. Pastor Ried begyndte som bankmand, men fik tidligt kaldet fra Gud til en tjeneste i vor kirke.
Efter sin uddannelse udøvede han sammen med sin hustru Anna Ried f. Thomsen en dygtig og nidkær tjeneste i flere af vore menigheder. Børnene havde en trofast ven i pastor Ried, og mange steder fik han held til at knytte dem til søndagsskolen, ungdomsforeningen og menigheden.
Pastor Rieds forkyndelse var båret af en frimodig og glad tro. Han fik lov til at udøve en velsignelserig gerning blandt børn og unge i Vonge. Gennem sin gerning i strengekoret fik han kontakt med mange børn og deres hjem, og hans tro fik indflydelse på dem.
En ung pige valgte, da hun i skolen skulle skrive en stil om et menneske hun beundrede, at skrive om pastor Ried. Og i denne stil skriver hun bl. a.: »Han lærer os unge at tro på Gud«.
Hans færden blandt byens befolkning skabte den største respekt, man holdt af hans ligefremme væsen og afgjorte sindelag.
Pastor Ried blev begravet fra vor kirke i Vonge den 1. april i år. Det blev en uforglemmelig stund, en højtid vi sent glemmer. Da pastor Ried for sidste gang førtes til den kirke han elskede så højt, strøede børn og unge blomster foran hans båre.
Ved indgangen til kirken stod unge æresvagt, da kisten blev ført ind til højtideligheden, og kirken var fyldt til sidste plads. Ved mindesamværet efter begravelsen takkede mange for en tro og veludført tjeneste i vor kirke.
Etiketter: Anna Marie Ried, Engelbrecht Emil Ried, Louise Jensen, Mindeord, P. M. S. Jensen
Karen og Vilh. Jørgensen
fejrer sølvbryllup i 1937
Etiketter: Jørgen Vilhelm Jørgensen, Karen Jørgensen, Mindeord
Sted: 4913 Horslunde, Danmark